አዲሱ ፕላን ባሕር ዳርን ዓለም አቀፍ ተመራጭ እንደሚያሳድግ ዩኒቨርሲቲው አስታወቀ፡፡
ለባሕር ዳር ከተማ አስተዳደር ለቀጣይ 10 ዓመታት ተግባራዊ እንዲሆን የተዘጋጀው መዋቅራዊ ፕላን የከተማዋን ውበት በማሳደግ ዓለም አቀፍ ተመራጭ እንደሚያደርጋት ባሕር ዳር ዩኒቨርሲቲ አስታወቀ፡፡ዩኒቨርሲቲው ከተማዋን ከሌሎች የዓለም ከተሞች ጋር ተወዳዳሪ እና ለጉብኝት ተመራጭ ያደርጋታል ያለውን አዲስ መዋቅራዊ ፕላን ሠርቷል፡፡ ከተማዋ የዓለም የትምህርት ከተማ በመሆን በተባበሩት መንግሥታት የሳይንስ፣ የትምህርት እና የባህል ድርጅት (ዩኔስኮ) መመረጧ የሚታወስ ነው፡፡ መዋቅራዊ ፕላኑም መልካም ዕድሎችን በመጠቀም፣ እምቅ አቅሞችን በመጠቀም፣ ያሉ ችግሮችን በየደረጃው በመፍታት እና ትብብርን አጠናክሮ በመቀጠል ከተማዋን ይበልጥ ምቹ ማድረግ በሚያስችሉ ጉዳዮች ላይ ያተኮረሳተላይት ከተሞችን በማካተት የተዘጋጀው መዋቅራዊ ፕላኑ በከተማው ውጤታማ የመሬት አጠቃቀም እንዲኖር ያስችላል ተብሏል፡፡ ጣና ሐይቅ ወደ ከተማዋ ይገባል፤ ሐይቁን፣ ዓባይ ወንዝን እና በነዚህ ዳርቻ ያሉ ውኃማ አካላትን መጠበቅ የሚያስችል እንዲሁም ውጤታማ የከተማ ግብርና እንዲኖርም ያስችላል፤ ሁሉን አቀፍ እና የተቀላጠፈ የትራንስፖር አገልግሎት እንዲኖርም ታሳቢ ተደርጓል፡፡